Diari Oficial de la Generalitat Valenciana


Sumari del DOGV 7506, del 16-04-2015 (2015/3222)

RESOLUCIÓ de 13 de març de 2015, de la Direcció General d'Obres Públiques, Projectes Urbans i Habitatge, per a la renovació del reconeixement del distintiu de qualitat Marca Aidico. Armaduras Pasivas, Ferralla, amb la referència 0701P12/15.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3222


Data del document
:   13-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 13 de març de 2015, de la Direcció General d'Obres Públiques, Projectes Urbans i Habitatge, per a la renovació del reconeixement del distintiu de qualitat Marca Aidico. Armaduras Pasivas, Ferralla, amb la referència 0701P12/15. [2015/3222]  
Fernando Samuel Palomares Ortiz, en nom i representació d'AIDICO Certificación SLU, domiciliada al Parc Tecnològic, avinguda de Benjamin Franklin, 17, Paterna (València), ha solicitat la renovació del reconeixement oficial del distintiu de qualitat Ferralla, actualment denominat marca AIDICO Armaduras Pasivas, reconegut per la Direcció General d'Obres Públiques, Projectes Urbans i Habitatge, amb la referència 0701P12/14.   
L'expedient per al reconeixement d'este distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i per mitjà d'este s'ha comprovat el compliment dels requisits exigits pel Decret 164/1998, de 6 d'octubre, del Govern Valencià, i l'Orde de 26 d'octubre de 1998, del conseller d'Obres Públiques, Urbanisme i Transports.  
  
En virtut d'això, i a proposta del Servici de Planificació i Normativa, esta direcció general resol:  
  
Primer  
Renovar el reconeixement del distintiu de qualitat que atorga AIDICO Certificación SLU per a Ferralla amb la denominació marca AIDICO Armaduras Pasivas, Ferralla, amb la referència 0701P12/15.   
La marca AIDICO Armadures Passives és una marca de conformitat de procés de fabricació i producte final de les armadures passives que empara les característiques previstes en els articles 69.1, 69.2, 69.3, 69.4, 69.5, 69.6, 69.7, 87, 88.1, 88.2, 88.3, 88.4, 88.5, 88.6 i els annexos 21 i 23 de la Instrucció de Formigó Estructural (EHE) aprovada pel Reial Decret 1247/2008, de 18 de juliol.  
En funció del tipus d'armadures passives fabricat, les característiques principals que se certifiquen en cada cas, són:  
Armadura elaborada: comprovació de la geometria respecte als plans o planelles.  
Armadura elaborada adreçada: alçada de corruga i assaig de tracció.  
  
Armadura elaborada tallada: longitud de tall dins de toleràncies.  
  
Armadura elaborada doblegada: comprovació dels diàmetres mínims del mandrí.  
Armadura elaborada amb soldadura resistent: assaig de tracció i aptitud al doblegat (doblegat-desplegat o doblegat simple).  
Ferralla armada (lligada o soldada): comprovació de la geometria respecte als plans o planelles (inclou la comprovació de l'equidistància d'estreps).  
Ferralla armada per mitjà de soldadura no resistent: inspecció visual de la soldadura, assaig de tracció i d'aptitud al doblegat (doblegat-desplegat o doblegat simple).  
El distintiu de qualitat es concedix a una única instalació industrial fixa de ferralla, i comprén des de la recepció de la matèria primera fins a l'entrega del producte en l'obra o sobre camió.  
  
Segon  
L'abast del reconeixement de la marca AIDICO Armadures Passives, Ferralla, és l'indicat en el Decret 107/1991, de 10 de juny, del Consell de la Generalitat Valenciana, i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91.   
  
Tercer  
La validesa del reconeixement del distintiu marca AIDICO Armaduras Pasivas serà pel període d'un any natural, comptador a partir de la data de la present resolució, i quedarà supeditat al compliment de les condicions establides en el Decret 164/1998, de 6 d'octubre, i l'Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho solicite l'entitat de certificació.  
  
Quart  
Qualsevol variació en les condicions que serviren de base per al reconeixement del distintiu, marca AIDICO Armaduras Pasivas, haurà de ser comunicada a esta direcció general en el moment en què es produïsca.  
  
Contra esta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Infraestructures, Territori i Medi Ambient, en el termini d'un mes, comptador des de la seua notificació, d'acord amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
La present resolució es publicarà en el Diari Oficial de la Comunitat Valenciana, per a coneixement general.  
  
València, 13 de març de 2015. El director general d'Obres Publiques, Projectes Urbans i Habitatge: José Vicente Dómine Redondo.